**NAZIV OBVEZNIKA: OSNOVNA ŠKOLA STJEPANA RADIĆA ČAGLIN**

**ADRESA: Vladimira Nazora 3, 34350 Čaglin**

**OIB: 18173968246**

**RKP: 9675**

**MB: 03310094**

**Razina: 31 (proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju)**

**Razdjel: 000**

**Šifra djelatnosti: 8520 (Osnovno obrazovanje)**

**Šifra općine: 58 (Županija: Požeško-slavonska, Općina: Čaglin)**

**OZNAKA RAZDOBLJA: 2018-12**

**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČANJ – 31. PROSINAC 2018. GODINE**

Osnovna škola Stjepana Radića Čaglin je proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju.

Osnovna djelatnost Škole je osnovno obrazovanje i ne obavlja niti jednu dodatnu ili gospodarsku djelatnost. Škola posluje u skladu sa Zakonom o odgoju i obrazovanju te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Tijekom godine nije došlo do promjena ustroja ili organizacije.

Škola nije obveznik PDV-a.

Odgovorna osoba Škole je Slađana Švajda, ravnateljica.

Bilješke uz financijske izvještaje sastavljala je Irena Bardač, voditelj računovodstva.

**BILJEŠKE UZ OBRAZAC BILANCA**

Obvezne bilješke uz bilancu iz čl.14. Pravilnika ne iskazuju se u tablicama jer nema ugovornih odnosa i slično koji uz ispunjenje određenih uvjeta mogu postati obveza ili imovina te ih Škola nema iskazane u svojim poslovnim knjigama i Bilanci.

Škola nema sudskih sporova u tijeku.

**AOP 002 – Nefinancijska imovina**

Na AOP-u 007 Proizvedena dugotrajna imovina, došlo je do određenih promjena zbog nabave nove opreme, računala i namještaja, prodaje stare zgrade te ispravka vrijednosti imovine. Sadašnja vrijednost nefinancijske imovine 10,6% manja u odnosu na početak godine.

Na AOP-u 010 Poslovni objekti, došlo je do smanjenja zbog isknjiženja stare zgrade koja je prodana.

Na AOP-u 015 Uredska oprema i namještaj, AOP-u 016 Komunikacijska oprema, AOP-u 021 Uređaji, strojevi i oprema za ostale namjene, AOP-u 031 Knjige i AOP-u 049 Sitni inventar u upotrebi došlo je do povećanja zbog nabave nove opreme, namještaja, računala, knjiga, i sitnog inventara.

**AOP 063 – Financijska imovina**

Usporedbom stanja financijske imovine na početku i kraju godine dolazimo do podatka da je financijska imovina manja za 32,5%. Stanje na kraju godine je manje zbog naplate obveza tokom godine, a za koje su sredstva dobivena u prethodnoj godini.

**AOP 158 Rashodi budućih razdoblja**

Kontinuirani rashodi obuhvaćaju samo rashode za zaposlene te je sukladno čl. 39 st.2 Pravilnika o proračunskom računovodstvu plaća za prosinac 2018. godine koja bi bila bi 13. rashod u 2018. godini, proknjižena kao rashod budućeg razdoblja.

**BILJEŠKE UZ OBRAZAC OBVEZE**

**AOP 00**1 predstavlja stanje obveza na početku razdoblja tj. 1. siječnja 2018. godine, odnosno stanje obveza na kraju prethodnog izvještajnog razdoblja.

Na **AOP-u 002** prikazan je iznos povećanja obveza u razdoblju od 1. siječnja do 31. prosinca 2018. godine.

Na **AOP-u 019** prikazan je iznos svih podmirenih obveza u razdoblju od 1.siječnja do 31. prosinca 2018. godine.

**AOP 036** predstavlja stanje obveza na kraju izvještajnog razdoblja 31. prosinca 2018. godine.

**AOP 034** predstavlja stanje dospjelih, a nepodmirenih obveza koje se prenose u sljedeću proračunsku godinu. Stanje nedospjelih obveza iznosi 32.610,00 kuna.

Dio obveza nije podmiren jer neki računi nisu dostavljeni na vrijeme u računovodstvo. Trebali su biti dostavljeni u studenome i prosincu, a dostavljeni su u siječnju 2019. te su odmah po dolasku i podmireni.

Najveća obveza u iznosu 20.699 kn s prekoračenjem preko 360 dana odnosi se na obvezu iz 2017. godine za radove postavljanja ograde oko školskog dvorišta. Posao nije do kraja odrađen te će obveza biti podmirena tokom godine kada posao bude završen.

 **AOP 090 Stanje nedospjelih obveza na kraju izvještajnog razdoblja** sastoji se od:

1. AOP 091 Međusobne obveze proračunskih korisnika u iznosu 7.408 kn (obveze za povrat u proračun sredstava koje refundira HZZO-naknada za bolovanje iznad 42 dana)
2. AOP 092 Obveze za rashode poslovanja u iznosu 403.848 kn koje se odnose na:

*-231* Obveze za zaposlene u iznosu 294.120 kn i to:

 plaća za zaposlenike za prosinac 2018. u iznosu 265.213,20 kn, materijalna prava za mjesec prosinac 2018. u iznosu 16.839,03 kn i plaća za pomoćnike u nastavi za prosinac 2018. u iznosu 12.068,13 kn. Obje plaće i materijalna prava zaposlenika (jubilarna nagrada i otpremnina) isplaćene su u siječnju 2019. godine.

*- 232* Obveze za materijalne rashode u ukupnom iznosu od 109.528 kn koje se odnose na:

* Prijevoz za zaposlenike za mjesec prosinac 2018. u iznosu od 17.673 kn te prijevoz za mjesec prosinac 2018. za pomoćnike u nastavi u iznosu od 1.268,00 kn koji su isplaćeni u siječnju 2019. godine.
* Naknada za nezapošljavanje invalida u iznosu 1.032 kn isplaćena u siječnju 2019. godine.
* Stručno osposobljavanje(doprinosi) za prosinac 2018. godine isplaćeno u siječnju 2019. godine u iznosu 570 kn.
* Ostale materijalne rashode (rashodi za namirnice, usluge, materijal, energiju i sitni inventar) u iznosu 88.985 kn s dospijećem plaćanja do kraja siječnja 2019. godine.

 *- 234* Obveze za financijske rashode u iznosu 200 kn s dospijećem plaćanja u siječnju 2019. godine.

1. AOP 093 Obveze za nabavu nefinancijske imovine u iznosu 79.869 kn.

**BILJEŠKE UZ OBRAZAC PR-RAS**

Prihodi poslovanja 5.303.454,63 kn

Rashodi poslovanja 4.875.691,10 kn\_\_\_

Višak prihoda poslovanja 427.763,53 kn

Prihodi od prodaje nefinancijske imovine 30.555,00 kn

Rashodi za nabavu nefinancijske imovine 101.620,30 kn\_\_

Manjak prihoda od nefinancijske imovine 71.065,30 kn

UKUPNI PRIHODI 5.334.009,63 kn

UKUPNI RASHODI 4.977.311,40 kn\_\_\_\_\_

UKUPAN VIŠAK PRIHODA 356.698,23 kn

PRENESENI MANJAK IZ 2017. GODINE 114.851,25 kn

KOREKCIJA REZULTATA na PRENESENI MANJAK 263.355,66 kn nakon povrata Županiji 134.504,41 kn za više doznačena sredstva za energetsku obnovu i 14.000,00 kn duga iz prethodnih godina.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VIŠAK RASPOLOŽIV U SLJEDEĆEM RAZDOBLJU 93.342,57 kn

U odnosu na izvještajno razdoblje prethodne godine prihodi u 2018. godini porasli su za 10,5% u najvećem dijelu zbog energetske obnove dvije područne škole.

**AOP 065 Kapitalne pomoći proračunskim korisnicima iz proračuna koji im nije nadležan** indeks uvećan zbog dobivenih sredstava za energetske obnove područnih škola

**AOP 067 Tekuće pomoći temeljem prijenosa EU sredstava**

Indeks nije iskazan zbog drugačijeg knjiženja sheme školskog voća i mlijeka (od ukupnog iznosa računa za shemu na konto 63612 knjižen iznos PDV-a, a na konto 63811 rashod bez PDV-a)

**AOP 070 Tekući prijenosi između proračunskih korisnika istog proračuna i AOP 072 Tekući prijenosi između proračunskih korisnika istog proračuna temeljem prijenosa EU sredstava**

Indeks uvećan iz razloga što je dobiveno više sredstava za pomoćnike u nastavi. Imamo veću broj u odnosu na prethodno razdoblje.

**AOP 075 Prihodi od financijske imovine**

Indeks uvećan zbog većeg iznosa sredstava na žiro-računu te odmah rastu i kamate od banke

**AOP 116 Ostali nespomenuti prihodi**

Indeks uvećan jer je škola ostvarila više prihoda od školske kuhinje, izleta i osiguranja učenika.

**AOP 128 Tekuće donacije**

Indeks uvećan zbog više ostvarenih donacija zbog organizacije Škole plivanja te donacija Zaklade Adris za uređenje školskog vrta.

**AOP 129 Kapitalne donacije**

Indeks nije iskazan jer u 2018. godini nije bilo kapitalnih donacija

**AOP 147 Ostali prihodi**

Indeks nije iskazan jer je u 2018. godini knjižen prihod od Fonda za zaštitu okoliša za emisiju CO2.

**AOP 162 Službena putovanja**

Indeks umanjen jer je u 2018. godini ostvareno manje službenih putovanja nego u prethodnoj godini.

**AOP 163 Naknade za prijevoz**

Indeks uvećan jer je došlo do promjene pri isplati načina isplate prijevoza zaposlenicima.

**AOP 164 Stručno osposobljavanje zaposlenika**

Indeks je znatno umanjen jer je bilo puno manje stručnog usavršavanja zaposlenika.

**AOP 171 Sitni inventar**

Indeks znatno uvećan zbog veće nabave sitnog inventara i poboljšanja uvjeta za izvođenje nastave

**AOP 181 Intelektualne i osobne usluge**

Indeks znatno uvećan zbog energetske obnove dvije područne škole, knjižene se usluge upravljanja projektom i izrada energetskog certifikata.

**AOP 182 Računalne usluge**

Indeks uvećan zbog nabave još jednog programskog paketa te povećanja cijene usluge održavanja.

**AOP 183 Ostale usluge**

Indeks je znatno umanjen jer se u 2017. godini na taj konto knjižila naknada za energetsku uslugu za nadolazeće energetske obnove u 2018. godini.

**AOP 184 Naknade troškova osobama izvan radnog odnosa**

Indeks je znatno umanjen zbog toga što smo u 2017. godini imali jednu osobu na stručnom osposobljavanju, a u 2018. godini nismo imali nikoga do mjeseca prosinca, kada je opet primljena jedna osoba na stručno osposobljavanje.

**AOP 192 Ostali nespomenuti rashodi poslovanja**

Indeks je znatno uvećan jer je u 2018. godini na taj konto knjižena Škola plivanja u koju su učenici išli po prvi puta i knjižena je nabava udžbenika za svu djecu od 1.-4. razreda za koju je sredstva osigurala Općina Čaglin.

**AOP 282 Višak prihoda poslovanja**

Indeks je znatno uvećan zbog više ostvarenih prihoda u ovoj godini. Dobivena su sredstva za energetsku obnovu dvije škole, dobivena su sredstva za 2019. godinu za provedbu stručnog osposobljavanja, donacija.

**AOP 305 Prihodi od prodaje nefinancijske imovine**

Indeks nije iskazan jer je u 2018. godini prodana stara školska zgrada u Latinovcu.

**AOP 341 Rashodi za nabavu nefinancijske imovine**

Indeks znatno umanjen jer smo u 2017. godini dobili kapitalna sredstva od Ministarstva za nabavu računala. Ove godine je Škola nabavila manje nefinancijske imovine.

**BILJEŠKE UZ OBRAZAC RAS-FUNKCIJSKI**

Rashodi škole klasificiraju se pod funkciju 09 Obrazovanje, odnosno 0912 osnovno obrazovanje s tim da se rashodi za prehranu učenika u školskoj kuhinji klasificiraju pod 096 Dodatne usluge u obrazovanju.

Ukupni rashodi u 2018. godini iznose 4.977.311 kn, a troškovi prehrane djece iskazani na AOP-u 122 Dodatne usluge u obrazovanju iznose 67.118 kn.

Čaglin, 31. siječnja 2019. godine

Osoba za kontaktiranje: IRENA BARDAČ

Telefon za kontakt: 034/221-028

Odgovorna osoba: SLAĐANA ŠVAJDA

 Voditelj računovodstva: Ravnateljica:

 Irena Bardač Slađana Švajda